ପ୍ରେମ ବ୍ୟାପାରକୁ ନେଇ ବାପା ଓ ଝିଅକୁ ଯୁବକର ଆକ୍ରମଣ ! ଉଭୟ ମେଡିକାଲରେ ଭର୍ତ୍ତି - Prameya News7\nପ୍ରେମ ବ୍ୟାପାରକୁ ନେଇ ବାପା ଓ ଝିଅକୁ ଯୁବକର ଆକ୍ରମଣ ! ଉଭୟ ମେଡିକାଲରେ ଭର୍ତ୍ତି\n1/12/2019 at 7:26 AM\nଭଣ୍ଡାରିପୋଖରୀ ୦୧।୧୨ଃ କଟକ ବଡ ମେଡିକାଲ ରୁ ଫେରିବା ବେଳେ ବାପା ଓ ଝିଅ ଙ୍କ ହାତ ହାଣିଲା ଯୁବକ । ଉଭୟ ବାପା ଓ ଝିଅ ଗୁରୁତର ଅବସ୍ଥା ରେ କଟକ ମେଡିକାଲ କୁ ସ୍ଥାନାନ୍ତର । ଏମିତି ଦୁଖଦ ଘଟଣା ଘଟିଛି ଭଦ୍ରକ ଜିଲ୍ଲା ବନ୍ତ ଥାନା ଡାଳିମ୍ବଗଢିଆ ଅଞ୍ଚଲ ରେ । ଅଭିଯୁକ୍ତ ଯୁବକର ନାମ ରାଜା ବୋଲି ସୂଚନା ରହିଛି।\nସୂଚନାଯୋଗ୍ୟ ଯେ, ପୂର୍ବରୁ ଅଭିଯୁକ୍ତ ଯୁବକ ଝିଅ କୁ ବାହା ହେବା ପାଇଁ ଯୁବତୀ ଙ୍କ ଘରଲୋକ ଙ୍କୁ ନିବେଦନ କରିଥିଲେ । ଝିଅ ସହ ଝିଅ ଘରଲୋକେ ବାହାଘର ପାଇଁ ମନା କରିଦେଇଥିଲେ । ପରେ ପ୍ରତିଶୋଧ ପରାୟଣ ହୋଇ ଯୁବକ ଜଣକ ଏମିତି କାଣ୍ଡ କରିଥିବା ସୂଚନା ମିଳିଛି ।\nବନ୍ତ ଥାନା ଦୋଳାପଦି ଗାଁର ରବୀନ୍ଦ୍ର ସାହୁ ତାଙ୍କ ଝିଅଙ୍କ ଚିକିସ୍ଛା ପାଇଁ କଟକ ବଡମେଡିକାଲ କୁ ଯାଇଥିଲେ । ଡିଏମୟୁ ଟ୍ରେନ ଯୋଗେ ଫେରି କେନ୍ଦୁଆପଦା ଷ୍ଟେସନ ରେ ଓହ୍ଲାଇ ନିଜ ସ୍କୁଟି ରେ ବାପା ଓ ଝିଅ ନିଜ ଗାଁ ଦୋଳପଦି କୁ ଫେରୁଥିବା ବେଳେ ଅଭିଯୁକ୍ତ ରାଜା ଡାଳିମ୍ବଗଢିଆ ଛକ ନିକଟ ରେ ତାଙ୍କ ସ୍କୁଟି କୁ ପଛ ଆଡୁ ଧକ୍କା ଦେଇଥିଲା । ରବୀନ୍ଦ୍ର ଗାଡି ରଖିଦେବା ରୁ ରାଜା ସ୍କୁଟି ରୁ ଚାବି କାଢିନେବା ସହ ଯୁବତୀ ଙ୍କୁ ନେଇଯିବାକୁ ଚେଷ୍ଟା କରିଥିଲା । ରବୀନ୍ଦ୍ର ବିରୋଧ କରିବାରୁ ରାଜା ତାଙ୍କ ହାତ ଦୁଇଟି କୁ ଭୁଜାଲି ରେ ଆକ୍ରମଣ କରିଥିଲା । ଯୁବତୀ ଜଣକୁ ମଧ୍ୟ ଆକ୍ରମଣ କରିଥିଲା । ରବୀନ୍ଦ୍ର ଙ୍କ ର ଦୁଇଟି ହାତ ରେ ଗଭୀର ଆଘାତ ଲାଗିଥିବା ବେଳେ ଯୁବତୀଙ୍କ ହାତ ଓ ମୁହଁ ରେ ଗଭୀର କ୍ଷତ ହୋଇଛି ।\nସ୍ଥାନୀୟ ଲୋକେ ଉଭୟ ବାପା ଓ ଝିଅ ଙ୍କୁ ଗୁରୁତର ଅବସ୍ଥାରେ ଭଦ୍ରକ ମୁଖ୍ୟ ଡାକ୍ତରଖାନା ରେ ଭର୍ତ୍ତି କରିଥିଲେ । ଅବସ୍ଥା ଗୁରୁତର ହେବାରୁ ବାପା ଓ ଝିଅ ଙ୍କୁ କଟକ ବଡମେଡିକାଲ କୁ ସ୍ଥାନାନ୍ତର କରାଯାଇଛି । ଯୁବତୀ ଓ ତାଙ୍କ ବାପାଙ୍କ ବୟାନ ଆଧାର ରେ ବନ୍ତ ପୋଲିସ ଅଭିଯୁକ୍ତ କୁ ଖୋଜୁଛି ।
